Θεόδωρος Κουρεντζής

Ο Θεόδωρος Κουρεντζής (‎‎· Βύρωνας, 24 Φεβρουαρίου 1972) είναι Έλληνας και Ρώσος διευθυντής ορχήστρας και συνθέτης.

 Βιογραφία 
Γεννημένος στις 24 Φεβρουαρίου του 1972 στο Βύρωνα Αττικής, γόνος μεσοαστικής φιλόμουσης οικογένειας, ο Θεόδωρος Κουρεντζής ξεκίνησε μαθήματα πιάνου από νεαρή ηλικία, ωθούμενος από την καθηγήτρια ωδείου μητέρα του.

Σε ηλικία επτά ετών ξεκίνησε μαθήματα βιολιού. Σε ηλικία δώδεκα ετών έγινε δεκτός στο Ελληνικό Ωδείο και φοίτησε στο Τμήμα Θεωρητικής Μουσικής και στο Τμήμα Εγχόρδων.

Το 1987, ασχολήθηκε για πρώτη φορά με τη μουσική σύνθεση, ως μαθητής του Γιώργου Χατζηνίκου, ο οποίος και αποτέλεσε πηγή έμπνευσης για τον ίδιο κατά τη διάρκεια των νεανικών χρόνων του.
μικρογραφία|αριστερά|Άποψη του Ωδείου Αγίας Πετρούπολης, όπου ο Θεόδωρος Κουρεντζής υπήρξε φοιτητής, καθώς και μαθητής του Ιλία Μούσιν, ο οποίος και άσκησε σημαντική επιρροή στη μετέπειτα πορεία και παρουσία του ιδίου.
Το 1994, μετά το πέρας των σπουδών του, εγκαταστάθηκεστην Αγία Πετρούπολη, όπου φοίτησε στο Ωδείο Αγίας Πετρούπολης με υποτροφία του Ιδρύματος Ωνάση, ως μαθητής στο πλευρό του καταξιωμένου διευθυντή ορχήστρας, Ιλία Μούσιν. Η μαθητεία του Κουρεντζή στο πλευρό του Μούσιν τον επηρέασε βαθύτατα και, ταυτόχρονα, αποτέλεσε πηγή έμπνευσης για τον ίδιο ως προς το ιδιαίτερο στυλ διεύθυνσης ορχήστρας το οποίο και ακολούθησε στη συνέχεια, σε μια σχέση μαθητευόμενου και δασκάλου χαρακτηριζόμενη από την αμοιβαία εκτίμηση. Στο πλευρό του Μούσιν, παρέμεινε έως και τον θάνατο του τελευταίου, το 1999.

Το 2003, ο Κουρεντζής εντάχθηκε στην Εθνική Φιλαρμονική Ορχήστρα της Ρωσίας, ενώ κατά τη διάρκεια του αμέσως επόμενου έτους, πιο συγκεκριμένα το 2004, ανέλαβε διευθυντής ορχήστρας στο Θέατρο Όπερας και Μπαλέτου του Νοβοσιμπίρσκ, θέση στην οποία και παρέμεινε έως το 2010.
μικρογραφία|αριστερά|Ο Θεόδωρος Κουρεντζής κατά τη διάρκεια της τελετής απονομής των Χρυσών Μασκών του 2017.
Το 2004 υπήρξε και ιδρυτής της ορχήστρας και χορωδίας musicAeterna με έδρα το Νοβοσιμπίρσκ. Στη συνέχεια, πιο συγκεκριμένα το 2011, ανέλαβε την καλλιτεχνική διεύθυνση του Θεάτρου Όπερας και Μπαλέτου του Περμ, θέση μέσω της οποίας και πέτυχε σειρά διακρίσεων και επιτυχιών, όπως, μεταξύ άλλων, οι, συνολικά, 7 Χρυσές Μάσκες- η σημαντικότερη θεατρική διάκριση στη Ρωσία- τις οποίες ο ίδιος κατέκτησε.  Το 2018 ανέλαβε επικεφαλής μαέστρος της Συμφωνικής Ορχήστρας του Ραδιοφώνου της Στουτγκάρδης. 

Έχει εμφανιστεί σε σημαντικά διεθνή φεστιβάλ όπως στο Ruhrtriennale, στο Φεστιβάλ Αθηνών Επιδαύρου, στο Σάλτσμπουργκ και Αιξ-αν-Προβάνς.

 Κριτική αποτίμηση
Ο Κουρεντζής έχει χαρακτηριστεί εκκεντρικός και εναλλακτικός στον κόσμο της κλασικής μουσικής.  Συνήθως, εμφανίζεται σε συναυλίες φορώντας δερμάτινα τζιν, κοντομάνικες μπλούζες και μπότες, προκειμένου να διευθύνει το μουσικό σχήμα του, αν και στη διάρκεια των τελευταίων ετών οι ενδυματολογικές επιλογές του έχουν μεταβληθεί. Παρά το γεγονός πως ο ίδιος ουδέποτε έχει τεθεί υπέρ του προέδρου της Ρωσίας, Βλαντίμιρ Πούτιν επικριτές του τον κατηγορούν για φιλοκυβερνητική στάση, ορμώμενοι από την αγάπη του τελευταίου για τη μουσική του, καθώς και λόγω της πολιτογράφησης ως Ρώσου πολίτη, την οποία και έλαβε επί των ημερών του (2014). Του έχει προσαφθεί και το ότι δεν καταδίκασε την ρωσική εισβολή στην Ουκρανία.

 Παραπομπές 

 Εξωτερικοί σύνδεσμοι 



Κατηγορία:Έλληνες διευθυντές ορχήστρας
Κατηγορία:Έλληνες μουσικοί
Κατηγορία:Ρώσοι διευθυντές ορχήστρας
Κατηγορία:Ρώσοι μουσικοί